Puigdemont aposta per una llista unitària el 21-D: "Per la llibertat dels presos polítics i la República"
El president de la Generalitat crida "tots els demòcrates" a "unir-se"
3 min. Barcelona 04/11/2017 11:24
La CUP també ha reunit el consell polític a Perpinyà per debatre els escenaris sobre el 21 de desembre. A diferència d'ERC, no decidirà si concorre als comicis ni com ho farà però sí que traçarà les opcions sobre les que debatrà l'assembla nacional prevista el dia 12 de novembre. L'organització de l'esquerra independentista Poble Lliure, però, ja s'ha pronunciat: en un comunicat ha demanat construir una "candidatura àmplia" per implantar la República Catalana.
Demòcrates, per la seva banda, també ha fet una consulta interna aquests darrers dies per determinar la seva posició. Un 96% dels que hi han participat han decidit presentar-se a les eleccions i "intentar una llista transversal".
✅Un 96% dels vots emesos a la consulta de @DemocratesCAT a favor de presentar-se a les eleccions del 21D i intentar una llista transversal👇🏻 pic.twitter.com/Rtbmn1bsEu
— Demòcrates🎗 (@DemocratesCAT) 4 de noviembre de 2017
El Moviment d'Esquerres (MES) també s'ha reunit en una assemblea extraordinària a Sant Adrià del Besós per analitzar la situació política. Han decidit apostar per una llista unitària que respongui a un "ampli acord de moltes entitats de la societat civil i de tots els partits". Ara bé, si aquesta fórmula no és possible advoquen per una candidatura d'esquerres sobiranista.
Puigdemont està "disposat" a ser candidat a les eleccions del 21-D fins i tot des de Bèlgica
La CUP reuneix el consell polític com a preludi de l'assemblea nacional per decidir si va a les eleccions del 21-D
El Govern no veu una solució al conflicte català amb les eleccions del 21-D